PMIndiaData/PMIndiaSum huggingface dataset:
ধীরে ধীরে পরিবর্তনের দিন এখন অতিক্রান্ত, তাই ব্যাপক রূপান্তরের লক্ষ্যে নীতি রচনার কাজে উদ্যোগী হতে নীতি আয়োগকে আহ্বান জানালেন প্রধানমন্ত্রী

দেশের জনসাধারণের জীবনধারণের মান আরও উন্নত করে তোলার মতো পরিবর্তন ও রূপান্তর ঘটানোর ক্ষমতা ও সাহস রয়েছে কেন্দ্রীয় সরকারের। এক সময়ে বিশ্বে পরিবর্তন আনার চেষ্টা করা হতো ধাপে ধাপে। কিন্তু সেসব দিনএখন অতিক্রান্ত। বর্তমান যুগের চাহিদা হল রূপান্তরমুখী পরিবর্তন। বৃহস্পতিবার নীতি আয়োগের এক বৈঠকেভাষণদানকালে এই অভিমত প্রকাশ করেন প্রধানমন্ত্রী শ্রী নরেন্দ্র মোদী। আগামী ১৫বছরের জন্য ভারতের উন্নয়নের একটি নথি ও রূপরেখা তৈরির জন্য তিনি আহ্বান জানান নীতিআয়োগ’কে। গত তিন দশকের পরিবর্তন প্রচেষ্টায় প্রযুক্তির সফল ভূমিকার কথা উল্লেখ করেপ্রধানমন্ত্রী বলেন পরিবর্তনের এই ধারাকে কখনই শ্লথ বা ব্যহত হতে দেওয়া যাবে না। প্রধানমন্ত্রী বলেন, যদি আমরাইতিহাসের দিকে একবার ফিরে তাকাই, তা হলে দেখতে পাব যে, অতীতে ভারতীয় নীতিপ্রণেতাদের প্রবণতাই ছিল শক্তিবৃদ্ধির চেষ্টা না করে ক্ষমতার সীমাবদ্ধতার জন্যহা-হুতাশ করা। কিন্তু, ভারতে উন্নয়নের যে ব্যাপক ক্ষেত্র পড়ে রয়েছে, তারপরিপ্রেক্ষিতে প্রাকৃতিক সহায়সম্পদ এবং মানবসম্পদকে যদি বুদ্ধি ও বিচক্ষণতার সঙ্গেকাজে লাগানো যায়, তা হলে তা হয়ে উঠতে পারে পরিবর্তনের এক দ্যোতক। এই প্রসঙ্গেরবিশদ অবতারণা করে এবং কয়েকটি দৃষ্টান্তের কথা তুলে ধরে জমির উপযুক্ত ব্যবহার,দেশের খনিজ সম্পদ এবং এ পর্যন্ত অব্যবহৃত দেশের বিশাল সৌরশক্তিকে কাজে লাগানোর কথাবলেন তিনি। ভারতের যে দীর্ঘ উপকূল রেখা রয়েছে, তার খুব কমই এ পর্যন্ত সেভাবেব্যবহার করা হয়েছে বলে মত ব্যক্ত করেন প্রধানমন্ত্রী। মানবসম্পদের বিকাশ ও উন্নয়নপ্রসঙ্গে প্রধানমন্ত্রী বলেন, দক্ষতা উন্নয়নের দিকে দৃষ্টি দেওয়া বিশেষভাবেগুরুত্বপূর্ণ। কারণ, ভবিষ্যতে বিশ্বের মানব-সম্পদের চাহিদা মেটানোর মতো এক বিরাট সম্ভাবনা রয়েছেএদেশে। ভারতের পর্যটন সম্ভাবনার ওপরও প্রসঙ্গত গুরুত্ব আরোপ করেন তিনি। রাজ্যগুলিরসঙ্গে ২ অংশীদারিত্বের মধ্য দিয়ে উন্নয়নের কাজকে আরওএগিয়ে নিয়ে যাওয়া এবং রপ্তানি বৃদ্ধির প্রচেষ্টার কথা উল্লেখ করে শ্রী মোদী বলেন,এটি শুধুমাত্র সহযোগিতামূলক যুক্তরাষ্ট্রীয় ব্যবস্থারই অঙ্গ নয়, বরং এই মূহুর্তেতা একান্ত জরুরি একটি বিষয়। কৃষি প্রসঙ্গে প্রধানমন্ত্রী বলেন,শুধুমাত্র কৃষির উৎপাদনশীলতা বৃদ্ধি যথষ্ট নয়, এক উজ্জ্বল গ্রামীণ অর্থনীতি গড়েতোলার লক্ষ্যে সার্বিক উন্নয়নের দিকে দৃষ্টি দেওয়াও একান্ত প্রয়োজন। কৃষিক্ষেত্রেরবিকাশে খাদ্য প্রক্রিয়াকরণ শিল্প, মজুত ব্যবস্থার প্রসার এবং প্রযুক্তিগত উপকরণ ওসাজসরঞ্জামের গুরুত্বের কথাও তুলে ধরেন তিনি। নীতি প্রণয়নের তুলনায় নীতিরচয়িতাদের মূল লক্ষ্য ও উদ্দেশ্য আরও বেশি গুরুত্বপূর্ণ বলে মনে করেনপ্রধানমন্ত্রী। সুপ্রশাসনের স্বার্থে ক্ষমতা ও দক্ষতা বৃদ্ধির ওপর জোর দিয়েআক্ষরিক অর্থেই তা বাস্তবের জমিতে প্রতিফলিত করার ওপর জোর দেন তিনি। রান্নার গ্যাসের ওপর স্বেচ্ছায় ভর্তুকিপ্রত্যাহার সম্পর্কিত ‘গিভ ইট আপ’ কর্মসূচি এবং দেশবাসীর স্বতঃস্ফূর্ত ও ইতিবাচকমধ্য দিয়ে রূপায়িত স্বচ্ছতা অভিযানের সাফল্য থেকে অনুপ্রাণিত হওয়ার জন্যপ্রধানমন্ত্রী আর্জি জানান নীতি আয়োগের কাছে। তিনি বলেন, এই অভিজ্ঞতা থেকে এটাইপ্রমাণিত হয়েছে যে, সাধারণ মানুষ শুধুমাত্র নিজেদের স্বার্থ পূরণের জন্যই উৎসাহিতনয় , বরং দেশবাসীরবৃহত্তর স্বার্থে তাঁরা ত্যাগ স্বীকারেও আগ্রহী। নীতি আয়োগের এদিনের বৈঠকেঅন্যান্যদের মধ্যে উপস্থিত ছিলেন কেন্দ্রীয় পরিকল্পনা প্রতিমন্ত্রী শ্রী রাওইন্দরজিৎ সিং, নীতি আয়োগের ভাইস চেয়ারম্যান শ্রী অরবিন্দ পানাগাড়িয়া, নীতি আয়োগেরসদস্য ও পদস্থ আধিকারিকবৃন্দ এবং প্রধানমন্ত্রীর দপ্তর ও ক্যাবিনেট সচিবালয়েরপদস্থ আধিকারিকরা।
মন্ত্রিসভা আন্তর্জাতিক সৌর জোটের কাঠামো চুক্তিতে সংশোধনী আনতে প্রস্তাব পেশের বিষয়টি অনুমোদন করেছে

রাষ্ট্রসংঘের সদস্যভুক্ত সব দেশ যাতে আন্তর্জাতিক সৌরজোট বা আইএসএ-র সদস্যপদ লাভ করতে পারে, সেজন্য আইএসএ-র কাঠামো চুক্তিতে সংশোধনী আনার লক্ষ্যে গৃহীত প্রস্তাব আইএসএ-র প্রথম অধিবেশনে পেশ করার বিষয়টিতে কেন্দ্রীয় মন্ত্রিসভা আজ অনুমোদন দিয়েছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে কর্মপরবর্তী সিদ্ধান্তে মঞ্জুরি দিয়েছে। আইএসএ-র সদস্যপদ মুক্ত করা হলে সৌরশক্তির ব্যবহার বৃদ্ধির ক্ষেত্রে আন্তর্জাতিক স্তরে জোরদার আবেদন জানানো যাবে। এর ফলে, রাষ্ট্রসংঘের সদস্য সব দেশ আইএসএ-র অন্তর্ভুক্ত হতে পারবে। সদস্য দেশের সংখ্যা বাড়ালে আইএসএ-র উদ্যোগ বিশ্বের বৃহত্তম স্বার্থে ব্যবহার করা সম্ভব হবে।
ভারত ও নিউজিল্যান্ডের মধ্যে সংশোধিত বিমান পরিষেবা চুক্তির অনুমোদন দিল কেন্দ্রীয় মন্ত্রিসভা

ভারত ও নিউজিল্যান্ডের মধ্যে সংশোধিত বিমান পরিষেবা চুক্তি স্বাক্ষরের বিষয়টিতে অনুমোদন দিয়েছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার বৈঠক আজ অনুষ্ঠিত হয়। বিমান পরিষেবা সংক্রান্ত এই চুক্তি ভারত ও নিউজিল্যান্ডের অসামরিক বিমান পরিবহণের ক্ষেত্রে এক গুরুত্বপূর্ণ দিকচিহ্ন হয়ে থাকবে। কারণ, এর ফলে একদিকে যেমন বিনিয়োগ ও বাণিজ্যের প্রসার ঘটবে, অন্যদিকে তেমনই দু’দেশের মধ্যে বৃদ্ধি পাবে পর্যটন ও সংস্কৃতি বিনিময়।
জাতীয় নৌ-দিবসে শুভেচ্ছাজানালেন প্রধানমন্ত্রী  

  

জলশক্তি বিকাশে বাবাসাহেবআম্বেদকরের অনুপ্রেরণার কথা স্মরণ করলেন তিনি

জাতীয়নৌ-দিবসে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনিবলেছেন : “ভারতেরনৌ-ক্ষেত্রটির রয়েছে এক সমৃদ্ধ ইতিহাস। জাতির রূপান্তর প্রক্রিয়াকে আরও জোরদার করেতোলার মতো যথেষ্ট সম্ভাবনা রয়েছে আমাদের নৌ-ক্ষেত্রের। জাতীয় নৌ-দিবসে জাতিরসমৃদ্ধির লক্ষ্যে আমাদের নৌ-শক্তিকে সুসংহত করে তুলতে আমরা আমাদের অঙ্গীকারেরইপুনরুচ্চারণ করি। দেশেরনৌ-ক্ষেত্রকে উজ্জ্বল ও শক্তিশালী করে তুলতে যে প্রচেষ্টার সঙ্গে আমরা যুক্তরয়েছি, তাতে অনুপ্রেরণা যুগিয়ে গেছেন ডঃ বাবাসাহেব আম্বেদকর। জলশক্তি, জলপথ,জলসেচ, বন্দর এবং দেশের সুবিস্তৃত নদী-নালাকে সর্বোচ্চ গুরুত্ব দিয়ে গেছেনবাবাসাহেব। তাই, এই বিশেষ ক্ষেত্রটির জন্য তাঁর কর্মপ্রচেষ্টা ভারতবাসীর জীবনেপ্রভূত কল্যাণসাধন করেছে।”
দ্বিতীয়বার কর প্রদান এবং আয়কর প্রদান এড়িয়ে যাওয়া রুখতে ভারত এবং ব্রাজিলের মধ্যে হওয়া চুক্তির সংশোধন

প্রধানমন্ত্রী শ্রী নরেন্দ্র মো্দীর পৌরোহিত্যে কেন্দ্রীয় মন্ত্রিসভা আজ ভারত এবং ব্রাজিল সরকারের মধ্যে সম্পাদিত একটি চুক্তির সংশোধনী প্রোটোকল স্বাক্ষরে অনুমোদন দিল। দু’বার কর ধার্য করা এবং আয়কর এড়িয়ে যাওয়া রুখতেই দুই দেশের মধ্যে ওই চুক্তি হয়েছিল। কেন্দ্রীয় মন্ত্রিসভার অনুমোদনের পর প্রোটোকলটি কার্যকর করতে খুঁটিনাটি বিভিন্ন বিষয় সম্পন্ন করার পাশাপাশি, মন্ত্রক এর ওপর নজর রাখবে। দু’বার কর ধার্য এড়াতে আন্তর্জাতিক মান অনুসারে ভারত এবং ব্রাজিলের মধ্যে হওয়া এই সংশোধনীর ফলে দ্বিতীয়বার কর ধার্যের পদ্ধতি বিলোপ পাবে। ডিটিএসই-র মাধ্যমে কোন দেশের কর ধার্য করার অধিকারের বিষয়টি নিশ্চিত হলে দু’দেশের লগ্নিকারী এবং বাণিজ্যিক প্রতিষ্ঠানগুলি নিশ্চিত হতে পারবে। এরফলে বাড়বে লগ্নি, কমবে করের হার, সুদ, রয়্যালটি এবং প্রযুক্তির জন্য দেয় অর্থ। প্রসঙ্গত উল্লেখ্য, ১৯৮৮-র ২৬শে এপ্রিল ভারত ও ব্রাজিলের মধ্যে বর্তমান চুক্তিটি স্বাক্ষরিত হয়। এরপর তথ্যের আদানপ্রদানের ক্ষেত্রে ২০১৩-র ১৫ই অক্টোবর প্রোটোকল স্বাক্ষর করে সেটি সংশোধিত হয়। এবারের প্রোটোকলের মাধ্যমে ডিটিএসই অন্যান্য কারণে সংশোধিত হল। সংশোধিত ডিটিএসই ন্যূনতম মান রূপায়ণ করবে। এছাড়া, জি-২০-র সুপারিশগুলিও রূপায়ণ করবে। ভারত ও ব্রাজিলের মধ্যে দু’বার কর ধার্য এড়ানোর জন্য যে কনভেনশনটি সেটি অনেক পুরনো। সেটি সংশোধন করার প্রয়োজন পড়েছিল আন্তর্জাতিক প্রেক্ষাপটের বদলের সঙ্গে সঙ্গে এবং জি-২০-র সুপারিশগুলি রূপায়ণের জন্য।
দীপিকা কুমারী, অঙ্কিতা ভকত, কমলিকা বারি, অতনু দাস এবং অভিষেক ভার্মার তীরন্দাজি বিশ্বকাপে ভালো ফল করায় প্রধানমন্ত্রী তাঁদের অভিনন্দন জানিয়েছেন

প্রধানমন্ত্রী শ্রী নরেন্দ্র মোদী প্যারিসে তীরন্দাজি বিশ্বকাপে অভূতপূর্ব সাফল্যের জন্য দীপিকা কুমারী, অঙ্কিতা ভকত, কমলিকা বারি, অতনু দাস এবং অভিষেক ভার্মাকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, ‘বিশ্বকাপে বিগত কয়েকদিন ধরে আমাদের তীরন্দাজরা অভূতপূর্ব সাফল্য অর্জন করেছেন। তাঁদের সাফল্যের জন্য আমি @ImDeepikaK, অঙ্কিতা ভকত, কমলিকা বারি, অতনু দাস এবং @archer_abhishek-কে অভিনন্দন জানাই। তাঁদের এই সাফল্য ভবিষ্যৎ তীরন্দাজদের অনুপ্রাণিত করবে।’
নারী ও শিশু পাচার রোধে ভারত বাহরিন চুক্তি

নারী ও শিশু পাচার রোধে ভারত ও বাহরিনের মধ্যে এক সহযোগিতা চুক্তির প্রস্তাবে অনুমতি মিলল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ যারা পাচারের শিকার হয়েছে তাদের উদ্ধার, দেশে ফিরিয়ে আনা এবং পুনর্বাসনের লক্ষ্যে প্রস্তাবিত এই চুক্তিটি সম্পর্কে সবিস্তার আলোচনা হয়। চুক্তিটি অনুমোদিত হওয়ায় ভারত ও বাহরিনের মধ্যে মৈত্রী সম্পর্ক আরও জোরদার হয়ে উঠবে বলে আশা করা হচ্ছে। শুধু তাই নয়, নারী ও শিশু সহ মানুষ পাচারের এই অপরাধের যথাযথ মোকাবিলায় দুটি দেশের মধ্যে সহযোগিতার ক্ষেত্র আরও প্রসারিত হবে বলে মনে করা হচ্ছে। কেন্দ্রীয় স্বরাষ্ট্র মন্ত্রীর আসন্ন বাহরিন সফরের সময় এপ্রিলের প্রথম সপ্তাহেই স্বাক্ষরিত হবে এই চুক্তিটি। /
চিরাচরিতএবং প্রাচীন চিকিৎসাপদ্ধতি ক্ষেত্রে ভারত-ইরান সহযোগিতা প্রসারের প্রস্তাব অনুমোদিতহল কেন্দ্রীয় মন্ত্রিসভার বৈঠকে

চিরাচরিতচিকিৎসাপদ্ধতি ক্ষেত্রে ভারত ও ইরানের মধ্যে মউ স্বাক্ষরের একটি প্রস্তাবে আজঅনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত হয় মন্ত্রিসভার এই বৈঠক। মউটি স্বাক্ষরিতহলে দু’দেশের মধ্যে চিরাচরিত এবং ঐতিহ্যবাহী চিকিৎসাপদ্ধতি ক্ষেত্রে সহযোগিতারবিষয়টি বিশেষ গভীরতা লাভ করবে। বিশ্ব স্বাস্থ্য ব্যবস্থার ক্ষেত্রে ভেষজ গাছপালাসম্পর্কে তথ্য, জ্ঞান ও অভিজ্ঞতার বিনিময়ও এর ফলে বিশেষভাবে উৎসাহিত হবে। প্রসঙ্গত উল্লেখ্য,ভাষা, সংস্কৃতি এবং ঐতিহ্যের দিক থেকে অনেক ক্ষেত্রেই ভারত ও ইরান পরস্পরেরঅংশীদার। দুটি দেশেই রয়েছে এক বিশাল জীববৈচিত্র্যের সম্ভার। এছাড়াও, বিরল ভেষজগাছপালারও প্রচুর সমাবেশ ঘটেছে এই দুটি দেশে। চিরাচরিত চিকিৎসাপদ্ধতিক্ষেত্রেভারতের ভূমিকা ও নেতৃত্বদানের বিষয়টিও বিশেষ মর্যাদা লাভ করেছে ইরানে। এইসমস্ত বিষয় বিবেচনা করেই ভারত ও ইরানের মধ্যে এই সহযোগিতা প্রসারের উদ্যোগ গ্রহণকরা হয়। /
কুশিয়ারা নদীর জল বন্টন : ভারত-বাংলাদেশের মধ্যে ১৫৩ কিউসেক করে জল বন্টন সম্পর্কিত স্বাক্ষরিত মউটিতে কর্মপরবর্তী অনুমোদন কেন্দ্রীয় মন্ত্রিসভার

নয়াদিল্লি, ২৮ সেপ্টেম্বর, ২০২২ ভারত-বাংলাদেশের মধ্যে ১৫৩ কিউসেক করে কুশিয়ারা নদীর জল বন্টন সম্পর্কিত যে মউটি এ মাসের ৬ সেপ্টেম্বর স্বাক্ষরিত হয়েছিল, সে সম্পর্কে আজ কেন্দ্রীয় মন্ত্রিসভার বৈঠকে অবহিত করা হয় প্রধানমন্ত্রী শ্রী নরেন্দ্র মোদীকে। এই মউ স্বাক্ষরের ফলে শুখা মরশুমে অর্থাৎ, ১ নভেম্বর থেকে ৩১ মে এই সময়কালে আসাম ওই নদী থেকে ১৫৩ কিউসেক জল ব্যবহার করতে পারবে। অন্যদিকে, বাংলাদেশও তার অভ্যন্তরীণ প্রয়োজন মেটাতে সমপরিমাণ জল কুশিয়ারা নদী থেকে সংগ্রহ করতে পারবে। শুখা মরশুমে দুটি দেশের মধ্যে এই জল বন্টনের বিষয়টির ওপর নজর রাখতে এক যৌথ নজরদারি টিমও গঠন করা হবে। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ কর্মপরবর্তী অনুমোদন দেওয়া হল স্বাক্ষরিত মউটিকে। /
ভারত এবং শ্রীলঙ্কার মধ্যে আন্তর্জাতিক বিমান পরিষেবা শুরু করার কেন্দ্রীয় মন্ত্রিসভার অনুমোদন পেল অ্যালায়েন্স এয়ার

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ এয়ার ইন্ডিয়ার ১০০ শতাংশ নিয়ন্ত্রণাধীন মেসার্স অ্যালায়েন্স এয়ারকে ভারত এবং শ্রীলঙ্কার মধ্যে আন্তর্জাতিক বিমান পরিষেবা শুরু করার বিধিসম্মত অনুমোদন দেওয়া হয়েছে। এই বিশেষ অনুমোদনটি একটি অন্তর্বর্তী সময়ের জন্য প্রযোজ্য যেখানে মেসার্স অ্যালেয়েন্স এয়ার ২০টি অথবা মোট ক্ষমতার ২০ শতাংশ – যেটি বেশি হবে সেই পরিমাণ উড়ান দেশের অভ্যন্তরে চালাবে। শ্রীলঙ্কার সঙ্গে ভারতের নিবিড় দ্বিপাক্ষিক সম্পর্ক রয়েছে। দুটি দেশের জনগণের মধ্যে যোগাযোগ বৃদ্ধির লক্ষ্যে আমরা উৎসাহী। এই অনুমোদনের আগে পালালি এবং বাট্টিকালোয়া বিমানবন্দর থেকে ভারতে কোন বাণিজ্যিক বিমান পরিষেবা ছিল না। /
ছত্তিশগড়ের তপশিলি উপজাতির তালিকায় সংশোধনের প্রস্তাবে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে ছত্তিশগড়ের তপশিলি উপজাতির তালিকায় সংশোধনের জন্য সংবিধান (তপশিলি জাতি ও উপজাতি) আদেশ (সংশোধন) বিল, ২০১৬-তে সরকারি সংশোধনের বিষয়টি অনুমোদিত হয়েছে। এই সংশোধনের ফলে উপজাতির তালিকায় আরও কয়েকটি গোষ্ঠীর নাম যুক্ত করা হবে। এই গোষ্ঠীগুলির মধ্যে রয়েছে – ভুঁঞয়া, ধানোয়ার, নাগাশিয়া, ওঁরাও, সাওয়ার প্রভৃতি। ২০১৬-র এই বিলটি সংবিধান আদেশ (সংশোধনী) বিল, ২০১৯ হিসাবেও গণ্য করা যেতে পারে। বিলটি আইনে পরিণত হওয়ার পর ছত্তিশগড়ের তপশিলি উপজাতির সংশোধিত তালিকায় নতুনভাবে নথিভুক্ত গোষ্ঠীগুলি সরকারের বর্তমান প্রকল্পগুলির আওতায় বিভিন্ন সুযোগ-সুবিধা গ্রহণ করতে পারবেন। এছাড়াও, সরকারের নীতি অনুযায়ী চাকরিতে সংরক্ষণের পাশাপাশি, শিক্ষা প্রতিষ্ঠানগুলিতে পড়াশুনার জন্য যে সুবিধা রয়েছে, সেগুলিও তাঁরা গ্রহণ করতে পারবেন।
প্রধানমন্ত্রী নতুন সংসদ ভবনের নির্মাণ কাজ পরিদর্শন ও তা পর্যালোচনা করেছেন

নয়াদিল্লী, ২৭ সেপ্টেম্বর, ২০২১ প্রধানমন্ত্রী শ্রী নরেন্দ্র মোদী ২৬ সেপ্টেম্বর সন্ধ্যায় নতুন সংসদ ভবনের নির্মাণ কাজ দেখতে যান। তিনি সেখানের কাজের অগ্রগতির পর্যালোচনা করেন। প্রধানমন্ত্রী বলেন নির্দিষ্ট সময়ের মধ্যে কাজ শেষ করতে হবে। তিনি কর্মরত শ্রমিকদের সঙ্গে কথা বলেন এবং তাদের বিষয়ে খোঁজ খবর নেন। শ্রমিকদের উদ্দেশে শ্রী মোদী বলেন তাঁরা এখানে একটি পবিত্র ও ঐতিহাসিক নির্মাণ কাজ করছেন। যাঁরা নতুন সংসদ ভবনের নির্মাণ কাজের সঙ্গে যুক্ত তাঁদের সকলের কোভিড টিকাকরণ নিশ্চিত করার বিষয়ে প্রধানমন্ত্রী প্রয়োজনীয় ব্যবস্থা নেওয়ার নির্দেশ দিয়েছেন। তিনি প্রতি মাসে শ্রমিকদের স্বাস্থ্য পরীক্ষা করার জন্যও আধিকারিকদের নির্দেশ দেন। শ্রী মোদী বলেন এখানের নির্মাণ কাজ শেষ হলে যেসব শ্রমিক এই নির্মাণ কাজের সঙ্গে যুক্ত তাঁদের বিষয়ে একটি ডিজিটাল আর্কাইভ গড়ে তোলা হবে। এই আর্কাইভে কর্মরত শ্রমিকরা কি কাজ করেছেন তা বোঝানোর জন্য তাঁদের ছবি থাকবে, তাঁদের নাম, বাসস্থানের বিষয়ে বিস্তারিত তথ্যও রাখা হবে। এছাড়াও প্রত্যেক শ্রমিককে তাঁদের ভূমিকার বিষয়ে একটি শংসাপত্র দেওয়া হবে। প্রধানমন্ত্রীর হঠাৎ এই সফরের সময় সংশ্লিষ্ট জায়গায় ন্যূনতম নিরাপত্তা ব্যবস্থা ছিল। তিনি সেখানে এক ঘণ্টার কিছু বেশি সময়ে কাটিয়েছেন।
মোটর গাড়ির পরীক্ষা-নিরীক্ষা এবং গবেষণা ও উন্নয়ন পরিকাঠামো খাতে সংশোধিত ব্যয় প্রস্তাব অনুমোদিত কেন্দ্রীয় মন্ত্রিসভার বৈঠকে

স্বয়ংক্রিয় যান পরীক্ষা এবং গবেষণা ও উন্নয়ন পরিকাঠামো সংক্রান্ত জাতীয় প্রকল্পটির (এন এ টি আর আই পি) জন্য ৩৭২৭ কোটি ৩০ লক্ষ টাকার সংশোধিত ব্যয় প্রস্তাব অনুমোদিত হল কেন্দ্রীয় মন্ত্রিসভার বৈঠকে। বুধবার এখানে অনুষ্ঠিত এই বৈঠকে নেতৃত্ব দেন প্রধানমন্ত্রী শ্রী নরেন্দ্র মোদী। ভারতে বিশ্বমানের যান পরীক্ষা কেন্দ্র স্থাপনের লক্ষ্যে সরকারের এই বিশেষ উদ্যোগ। এটি রূপায়িত হলে স্বয়ংক্রিয় যান শিল্পের গবেষণা ও উন্নয়ন সংক্রান্ত অনেক চাহিদাওপূরণ করা সম্ভব হবে। এই প্রকল্প রূপায়ণের লক্ষ্য ও উদ্দেশ্যগুলির মধ্যে রয়েছে সড়ক নিরাপত্তা নিশ্চিত করা এবং পরিবেশের সুরক্ষাসহ ভারতের বিভিন্ন মোটরগাড়ির নক্‌শা, উৎপাদন এবং পরীক্ষা-নিরীক্ষার দিকে বিশেষভাবে নজর দেওয়া। একই সঙ্গে, এদেশে নির্মিত গাড়িগুলিকে নিরাপত্তার দিক থেকে বিশ্ব মানেরকরে তোলাও সরকারের অন্যতম লক্ষ্য ও উদ্দেশ্য। এই ব্যবস্থায় সড়ক দুর্ঘটনার সংখ্যাও উল্লেখযোগ্যভাবে হ্রাস পাবে।
ডঃ এপিজে আব্দুল কালামের জন্মবার্ষিকীতে সমগ্র জাতির কৃতজ্ঞ শ্রদ্ধা

প্রধানমন্ত্রী শ্রী নরেন্দ্র মোদী আজ প্রাক্তন রাষ্ট্রপতি ডঃ এপিজে আব্দুল কালাম’কে তাঁর জন্মবার্ষিকীতে শ্রদ্ধা জানিয়েছেন। শ্রী মোদী বলেছেন, ডঃ কালাম একবিংশ শতকে এক শক্তিশালী ও আধুনিক ভারতের স্বপ্ন দেখেছিলেন এবং এই স্বপ্ন পূরণে সারা জীবন অবদান রেখেছেন। তাঁর দৃষ্টান্তমূলক জীবন প্রত্যেক ভারতীয়র কাছে অনুপ্রেরণার”।
আসিয়ান-ভারত স্মারক শীর্ষ বৈঠকের প্রাক্কালে শ্রীনরেন্দ্র মোদী আলোচনায় মিলিত হলেন মায়ানমার, ভিয়েতনাম এবং ফিলিপিন্সের নেতৃবৃন্দেরসঙ্গে

আসিয়ান-ভারত স্মারক শীর্ষ বৈঠকের ২৫তম বর্ষপূর্তিউদযাপনের প্রাক্কালে প্রধানমন্ত্রী শ্রী নরেন্দ্র মোদী পৃথক পৃথক ভাবে কয়েকটিদ্বিপাক্ষিক বৈঠকে মিলিত হলেন মায়ানমারের স্টেট কাউন্সিলর দাও আঙ্গ সান সু কি,ভিয়েতনামের প্রধানমন্ত্রী মিঃ নগুয়েন জুয়ান ফুক এবং ফিলিপিন্সের প্রেসিডেন্ট মিঃরডরিগো রোয়া দুতার্তের সঙ্গে। আসিয়ান-ভারত স্মারক শীর্ষ বৈঠকে অংশগ্রহণের জন্য ভারতসফররত তিন বিশ্ব নেতাকেই আন্তরিকভাবে স্বাগত জানান ভারতের প্রধানমন্ত্রী। একইসঙ্গে এবছর ২৬ জানুয়ারি ভারতের সাধারণতন্ত্র দিবস উদযাপনের অনুষ্ঠানে প্রধান অতিথিরূপে উপস্থিত থাকার আমন্ত্রণ গ্রহণের জন্যও শ্রী মোদী তাঁদের স্বাগত জানান। প্রধানমন্ত্রী শ্রী মোদী এবং স্টেট কাউন্সিলর আঙ্গ সানসু কি’র মধ্যে আলোচনাকালে দ্বিপাক্ষিক সম্পর্কের প্রসারকে আরও জোরদার করে তোলারলক্ষ্যে পারস্পরিক স্বার্থ সংশ্লিষ্ট বিষয়গুলিতে আরও বেশি করে গুরুত্ব দেওয়ার কথাবলা হয়। ২০১৭’র ডিসেম্বরে শ্রী মোদীর মায়ানমার সফরকালে গৃহীত সিদ্ধান্তগুলিররূপায়ণ সম্পর্কিত অগ্রগতির বিষয়টিও অন্তর্ভুক্ত ছিল দুই নেতার আলোচ্যসূচিতে। প্রধানমন্ত্রী ফুক-এর সঙ্গে অনুষ্ঠিত বৈঠকে দ্বিপাক্ষিকসম্পর্কের প্রসার ও অগ্রগতিতে দুই নেতাই বিশেষ সন্তোষ প্রকাশ করেন। আন্তঃপ্রশান্তমহাসাগরীয় অঞ্চলে নৌ সহযোগিতা এবং প্রতিরক্ষা, তেল ও গ্যাস এবং বাণিজ্য ও বিনিয়োগক্ষেত্রে দ্বিপাক্ষিক কৌশলগত অংশীদারিত্বের ক্রম অগ্রগতির বিষয়গুলি সম্পর্কেওতাঁরা আলোচনা করেন। এই সফরকালে তথ্য ও সম্প্রচার ক্ষেত্রে স্বাক্ষরিত দুটি চুক্তিভারত-ভিয়েতনাম সম্পর্কে এক বিশেষ মাত্রা যোগ করবে বলে মনে করেন তাঁরা। দু’দেশেরমধ্যে ঋণ সহযোগিতা প্রসারের বিষয়টিও ছিল প্রধানমন্ত্রী মোদী এবং প্রধানমন্ত্রীফুক-এর এদিনের আলোচ্যসূচিতে। প্রেসিডেন্ট দুতার্তের সঙ্গে বৈঠককালে দ্বিপাক্ষিকসম্পর্কের প্রসার ও অগ্রগতির বিষয়গুলি খতিয়ে দেখেন দুই নেতা। এর আগে ২০১৭’রনভেম্বরে ম্যানিলায় দুই নেতার মধ্যে অনুষ্ঠিত বৈঠক পরবর্তী পর্যায়ে দ্বিপাক্ষিকসম্পর্কের প্রসার ও অগ্রগতির বিষয়গুলিও এদিন পর্যালোচনা করে দেখা হয়। তিনটি আলোচনা বৈঠকেই সফররত বিশ্ব নেতারা প্রশান্তমহাসাগরীয় অঞ্চলে শান্তি, সুরক্ষা এবং আর্থ-সামাজিক বিকাশের লক্ষ্যে আসিয়ান-ভারতসম্পর্কের বিষয়টিকে বিশেষভাবে গুরুত্ব দান করেন।
২০১৯-এর জুলাই থেকে কেন্দ্রীয় মন্ত্রিসভার অতিরিক্ত ৫ শতাংশ মহার্ঘ ভাতা অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে কর্মরত ও অবসরপ্রাপ্ত কেন্দ্রীয় সরকারি কর্মচারীদের পয়লা জুলাই ২০১৯ থেকে অতিরিক্ত ৫ শতাংশ মহার্ঘ ভাতার প্রস্তাব মঞ্জুর করা হয়। মূল্যবৃদ্ধির জ���্য এই সিদ্ধান্ত নেওয়া হয়েছে। এই ৫ শতাংশ মহার্ঘ ভাতা বর্তমান মূল বেতন / অবসরকালীন ভাতার ১২ শতাংশ হারের অতিরিক্ত। সপ্তম কেন্দ্রীয় বেতন কমিশনের সুপারিশের ভিত্তিতে এই সিদ্ধান্ত নেওয়া হয়েছে। মহার্ঘ ভাতা বৃদ্ধির ফলে, সরকারের কোষাগার থেকে প্রতি বছর ১৫,৯০৯ কোটি ৩৫ লক্ষ টাকা এবং ২০১৯-এর জুলাই থেকে ২০২০-র ফেব্রুয়ারি পর্যন্ত ১০,৬০৬ কোটি ২০ লক্ষ টাকা ব্যয় হবে। মন্ত্রিসভার এই সিদ্ধান্তে ৪৯ লক্ষ ৯৩ হাজার কেন্দ্রীয় সরকারি কর্মী এবং ৬৫ লক্ষ ২৬ হাজার অবসরপ্রাপ্ত কেন্দ্রীয় সরকারি কর্মচারী উপকৃত হবেন। মহার্ঘ ভাতা বৃদ্ধির ফলে সরকারের প্রতি বছর ৮,৫৯০ কোটি ২০ লক্ষ টাকা এবং ২০১৯-এর জুলাই থেকে ২০২০-র ফেব্রুয়ারি পর্যন্ত ৫,৭২৬ কোটি ৮০ লক্ষ টাকা অতিরিক্ত ব্যয় হবে। মহার্ঘ ভাতা বৃদ্ধির ফলে অবসরপ্রাপ্ত কর্মচারীদের জন্য সরকারের প্রতি বছর ৭,৩১৯ কোটি ১৫ লক্ষ টাকা এবং ২০১৯-এর জুলাই থেকে ২০২০-র ফেব্রুয়ারি পর্যন্ত ৪,৮৭০ কোটি টাকা অতিরিক্ত ব্যয় হবে। মূল্যবৃদ্ধির ফলে কেন্দ্রীয় সরকারের ক���্মরত এবং অবসরপ্রাপ্ত কর্মচারীদের জীবনযাত্রার মান বজায় রাখতে যাতে কোন সমস্যা না হয়, সেই কারণে প্রতি বছর দু’বার পয়লা জানুয়ারি এবং পয়লা জুলাই-এ মহার্ঘ ভাতা বৃদ্ধি করা হয়। /
প্রধানমন্ত্রী আগামীকাল খেলো ইন্ডিয়া বিদ্যালয় ক্রীড়ারসূচনা করবেন

প্রধানমন্ত্রী শ্রী নরেন্দ্র মোদী আগামীকাল নতুন দিল্লির ইন্দিরা গান্ধীইন্ডোর স্টেডিয়ামে প্রথম খেলো ইন্ডিয়া বিদ্যালয় ক্রীড়ার সূচনা করবেন। দেশে যেসব ক্রীড়া চর্চ হয়, সেগুলিতে শক্তিশালী কাঠামো গড়ে তুলে তৃণমূল স্তরথেকে ক্রীড়া সংস্কৃতির পুনরুজ্জীবন ঘটানোই খেলো ইন্ডিয়া কর্মসূচির উদ্দেশ্য আর এরমাধ্যমে ভারত’কে এক মহান ক্রীড়া নিপুণ রাষ্ট্র হিসাবে তুলে ধরা এর লক্ষ্য।প্রধানমন্ত্রী শ্রী নরেন্দ্র মোদীর স্বপ্ন অনুসারে খেলো ইন্ডিয়া বিভিন্ন বিদ্যালয়থেকে নানা ধরনের খেলাধূলায় নবীন প্রতিভাদের তুলে আনবে আর আগামী দিনের বিজয়ী হিসাবেতাদের গড়ে তুলবে। উচ্চ পর্যায়ের এক কমিটি প্রতিভাসম্পন্ন খেলোয়াড়দের বেছে নেবে নানাধরনেরখেলাধূলার ক্ষেত্রে এবং তাদের প্রত্যেককে বছরে ৫ লক্ষ টাকা করে আর্থিক সহায়তাদেওয়া হবে আগামী ৮ বছরের জন্য। খেলো ইন্ডিয়া বিদ্যালয় ক্রীড়া অনুষ্ঠনিত হবে ৩১ জানুয়ারি থেকে ৮ ফেব্রুয়ারিপর্যন্ত। ১৭ অনূর্ধ অ্যাথলিট ও ক্রিড়াবিদরা তীরন্দাজি, অ্যাথলেটিক্স ব্যাডমিন্টন,বাস্কেটবল, বক্সিং, ফুটবল, জিমন্যাস্টিক্স, হকি, জুডো, কাবাডি, খো-খো, শুটিং,সাঁতার, ভলিবল, ভারোত্তোলন এবং কুস্তি প্রভৃতি ক্রীড়ায় প্রতিযোগিতা করবেন। ১৯৯টিস্বর্ণ, ১৯৯টি রৌপ্য এবং ২৭৫টি ব্রোঞ্জ পদক দেওয়া হবে প্রথম তিন স্থানাধিকারীকে। ……
কমনওয়েলথ গেমস্‌-এ স্বর্ণপদক জয়ী সতীশ কুমারশিবলিঙ্গম’কে অভিনন্দন প্রধানমন্ত্রীর

কমনওয়েলথ গেমস্‌-এ স্বর্ণপদক জয়ী ভারোত্তোলক সতীশ কুমার শিবলিঙ্গম’কেঅভিনন্দিত করেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “ভারতীয় ভারোত্তোলন প্রতিযোগীরা পদক তালিকায় আমাদের অবস্থান আরও উন্নীত করেচলেছেন। ৭৭ কিলোগ্রাম ওজন বিভাগে স্বর্ণপদক জয়ী সতীশ কুমার শিবলিঙ্গম’কে বাহবাজানাই। দুটি কমনওয়েলথ গেমস্‌, গ্লাসগো ২০১৪ এবং গোল্ড কোস্ট ২০১৮-তে উপর্যুপরিস্বর্ণপদক জয় করে তিনি ইতিহাসের বইয়ে নিজের স্থান করে নিয়েছেন”।
ত্রিপুরার রাজ্য প্রতিষ্ঠা দিবসে শুভেচ্ছা ও অভিনন্দন প্রধানমন্ত্রীর

শনিবার, ত্রিপুরাররাজ্য প্রতিষ্ঠা দিবসে রাজ্যবাসীকে শুভেচ্ছা ও অভিনন্দন জানালেন প্রধানমন্ত্রীশ্রী নরেন্দ্র মোদী। এক বার্তায় তিনি বলেছেন : “ত্রিপুরার রাজ্যপ্রতিষ্ঠা দিবসে সেখানকার জনসাধারণকে জানাই আমার আন্তরিক শুভেচ্ছা ও অভিনন্দন। ঐরাজ্যের সার্বিক অগ্রগতি কামনা করি।”
রাষ্ট্রায়ত্ত ব্যাঙ্কগুলির পয়লা এপ্রিল থেকে আরও ব্যাপকভাবে একত্রীকরণের প্রস্তাব অনুমোদন করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার আজকের বৈঠকে ১০টি রাষ্ট্রায়ত্ত ব্যাঙ্ককে একত্রিত করে ৪টি ব্যাঙ্কে পরিণত করা হবে। এগুলি হ’ল – ক) ওরিয়েন্টাল ব্যাঙ্ক অফ কমার্স এবং ইউনাইটেড ব্যাঙ্ক অফ ইন্ডিয়াকে পাঞ্জাব ন্যাশনাল ব্যাঙ্কের সঙ্গে সংযুক্ত করা হবে। খ) সিন্ডিকেট ব্যাঙ্ককে কানাডা ব্যাঙ্কের সঙ্গে যুক্ত করা হবে। গ) অন্ধ্র ব্যাঙ্ক ও কর্পোরেশন ব্যাঙ্ককে ইউনিয়ন ব্যাঙ্ক অফ ইন্ডিয়ার সঙ্গে সংযুক্ত করা হবে। ঘ) এলাহাবাদ ব্যাঙ্ককে ইন্ডিয়ান ব্যাঙ্কের সঙ্গে যুক্ত করা হবে। আগামী পয়লা এপ্রিল থেকে এই সংযুক্তিকরণ কার্যকর করা হবে। এরফলে, ৭টি বড় রাষ্ট্রায়ত্ত ব্যাঙ্ক তৈরি হবে, যাদের বাণিজ্যিক ক্ষমতা ৮ লক্ষ কোটি টাকারও বেশি হবে। বৃহৎ আকারের এই সংযুক্তিকরণের ফলে ব্যাঙ্কগুলি দেশে ও বিদেশে প্রতিযোগিতামুখী হয়ে উঠবে। এর পাশাপাশি, রাষ্ট্রায়ত্ত ব্যাঙ্কগুলি ভারতীয় ব্যাঙ্কিং ব্যবস্থায় ইতিবাচক প্রভাব বিস্তার করতে পারবে। এছাড়াও, এই সংযুক্তিকরণের ফলে ব্যাঙ্কগুলি আরও বেশি করে ঋণ দিতে পারবে এবং তাদের আর্থিক ক্ষমতার পরিমাণ বৃদ্ধি পাবে। এছাড়া, ব্যাঙ্কগুলি অর্থ সাশ্রয় ও ঝুঁকি সংক্রান্ত ব্যবস্থাপনা আরও ভালোভাবে করতে পারবে। সংযুক্তিকরণের পর এই ব্যাঙ্কগুলির তথ্য ভান্ডার আরও বৃদ্ধি পাবে এবং ব্যাঙ্কগুলি আরও বেশি মেধা ব্যবহার করতে পারবে।
সাহসিকতার জন্য পুরস্কার প্রাপকদের সম্মান জানাতে এক ওয়েবসাইটের উদ্বোধন করেছেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ স্বাধীনতা-পরবর্তী সময়ে সাহসিকতার পুরস্কার প্রাপকদের সম্মানজানাতে একটি নতুন ওয়েবসাইটের সূচনা করেছেন। একগুচ্ছট্যুইট বার্তায় http://gallantryawards.gov.in নামে এই ওয়েবসাইটটির সূচনা ঘোষণা করে প্রধানমন্ত্রীবলেন, এই পোর্টালে আমাদের দেশের সাহসী পুরুষ ও মহিলা অসামরিক এবং সামরিক বাহিনীরকর্মীদের কাজের কথা সংরক্ষিত থাকবে। “স্বাধীনতারপর থেকে আমাদের দেশের যেসব বীররা সাহসিকতার পুরস্কারে ভূষিত হয়েছেন তাঁদের স্মরণে http://gallantryawards.gov.in এই সাইটটি চালুকরা হল। http://gallantryawards.gov.in এই পোর্টালটিআমাদের দেশের অসামরিক এবং সামরিক ক্ষেত্রে অসম সাহসী মহিলা ও পুরুষদের কাহিনীজানাবে এবং সংরক্ষণ করবে। আপনারকাছে এ বিষয়ে কোন তথ্য বা ছবি থাকলে এবং যা এই পোর্টালে দেওয়ার উপযুক্ত সেগুলিসাইটটির ফিডব্যাক লিঙ্ক ব্যবহার করে শেয়ার করতে পারেন” বলে প্রধানমন্ত্রী বলেছেন। / ..
প্রধানমন্ত্রী ১০৬ বছর বয়সী শ্যাম শরণ নেগি-কে অভিনন্দন জানালেন ভোটাধিকার প্রয়োগ করার জন্য

নয়াদিল্লি, ২ নভেম্বর ২০২২ প্রধানমন্ত্রী শ্রী নরেন্দ্র মোদী ১০৬ বছর বয়সী শ্যাম শরণ নেগি-র প্রশংসা করলেন ৩৪ বার ভোটাধিকার প্রয়োগ করার জন্য। প্রধানমন্ত্রী ট্যুইট করেছেন : “এটা অভিনন্দনযোগ্য এবং তরুণ ভোটদাতাদের কাছে অনুপ্রেরণাস্বরূপ যাতে তাঁরা নির্বাচনে অংশগ্রহণ করেন এবং আমাদের গণতন্ত্রকে শক্তিশালী করেন।”
হিন্দি দিবস উপলক্ষে দেশবাসীকে প্রধানমন্ত্রীর শুভেচ্ছা

নয়াদিল্লি, ১৪ সেপ্টেম্বর, ২০২২ প্রধানমন্ত্রী শ্রী নরেন্দ্র মোদী হিন্দি দিবস উপলক্ষে দেশবাসীকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন; “হিন্দি বিশ্বজুড়ে ভারতকে এক বিশেষ সম্মান প্রদান করেছে। সহজ, সরল এবং সংবেনশীল এই ভাষা সর্বদা আকৃষ্ট করে। যাঁরা তাঁদের নিরলস প্রয়াসে এই ভাষাকে সমৃদ্ধ ও শক্তিশালী করে তুলেছেন তাঁদের সকলকে হিন্দি দিবস উপলক্ষে আমি আন্তরিক অভিনন্দন জানাই।”
একাদশ ব্রিকস্‌ শিখর সম্মেলনের ফাঁকে রাশিয়ার রাষ্ট্রপতির সঙ্গে প্রধানমন্ত্রীর সাক্ষাৎ

প্রধানমন্ত্রী শ্রী নরেন্দ্র মোদী ব্রাসিলিয়ায় একাদশ ব্রিকস্‌ শিখর সম্মেলনের ফাঁকে বুধবার রাশিয়ার রাষ্ট্রপতি মিঃ ভ্লাদিমির পুতিনের সঙ্গে সাক্ষাৎ করেন। চলতি বছরে দুই নেতার মধ্যে এটি চতুর্থ সাক্ষাৎ। বৈঠকে উভয় নেতাই প্রধানমন্ত্রীর ভ্লাদিভোস্তক সফর পরবর্তী সময়ে দ্বিপাক্ষিক সম্পর্কের অগ্রগতি পর্যালোচনা করেন। প্রধানমন্ত্রী শ্রী মোদী ভারতের প্রতিরক্ষা মন্ত্রী তথা পেট্রোলিয়াম ও প্রাকৃতিক গ্যাস মন্ত্রীর সফল রাশিয়া সফরের কথা বিশেষভাবে উল্লেখ করেন। দ্বিপাক্ষিক বাণিজ্যিক লেনদেনের পরিমাণ ২০২৫ সালের আগেই ২৫ বিলিয়ন মার্কিন ডলারে পৌঁছে যাওয়ায় উভয় নেতাই সন্তোষ প্রকাশ করেন। আঞ্চলিক স্তরে বাণিজ্যিক ক্ষেত্রে যে সমস্ত বাধা-বিপত্তিগুলি রয়েছে, তা দূর করতে আগামী বছর সেদেশে এবং ভারতে প্রথম দ্বিপাক্ষিক আঞ্চলিক ফোরামে বৈঠক হবে বলেও সিদ্ধান্ত হয়েছে। তেল ও প্রাকৃতিক গ্যাস আমদানির ক্ষেত্রে স্থিতিশীলতা ও অগ্রগতির বিষয়গুলি নিয়েও দুই নেতা আলোচনা করেন। রাষ্ট্রপতি পুতিন সুমেরু অঞ্চলে প্রাকৃতিক গ্যাসের যে বিপুল ভান্ডার রয়েছে, তার সম্ভাবনাকে কাজে লাগানোর জন্য ভারতীয় লগ্নির আহ্বান জানান। উভয় নেতাই ভারতের নাগপুর – সেকেন্দ্রাবাদ শাখায় ট্রেনের গতি আরও বাড়ানোর লক্ষ্যে পরিকাঠামো উন্নয়নে অগ্রগতির বিষয়টি নিয়েও আলোচনা করেন। প্রতিরক্ষা সহ অসামরিক আনবিক শক্তি ক্ষেত্রে সহযোগিতার অগ্রগতিতেও দু’জনেই সন্তোষ প্রকাশ করেন। অসামরিক পারমাণবিক শক্তি ক্ষেত্রে তৃতীয় পক্ষের সহযোগিতার সম্ভাবনাগুলিকেও উভয় নেতাই স্বাগত জানান। আন্তর্জাতিক বিভিন্ন বিষয়ে অভিন্ন দৃষ্টিভঙ্গী ও অবস্থানের কথা উল্লেখ করে উভয় নেতাই ভবিষ্যতে আরও নিবিড় আলাপ-আলোচনা চালিয়ে যাওয়ার ব্যাপারে সহমত প্রকাশ করেন। আগামী বছর মস্কোয় বিজয় দিবস উদযাপন অনুষ্ঠানে প্রধানমন্ত্রী শ্রী মোদীকে আমন্ত্রণের কথা রাষ্ট্রপতি পুতিন পুনরায় স্মরণ করিয়ে দেন। প্রধানমন্ত্রী শ্রী মোদী এই আমন্ত্রণ সাদরে গ্রহণ করেছেন।